Les xiquetes Laura Martínez Ruíz i Neus Barberà Salas cantaran enguany el tradicional Cant de la Carxofa
02/09/2010

# Les xiquetes Laura Martínez Ruíz i Neus Barberà Salas cantaran enguany el tradicional Cant de la Carxofa

*   02/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12248

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12248%2F0&title=Ajuntament%20d%27Alaqu%C3%A0s.%20Premsa.Les%20xiquetes%20Laura%20Mart%C3%ADnez%20Ru%C3%ADz%20i%20Neus%20Barber%C3%A0%20Salas%20cantaran%20enguany%20el%20tradicional%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12248/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12248/02092010xiquetes_guanyadores_1_Form_4.jpg)](https://www.alaquas.org/ficheros/documentos/2010/2/12248/02092010xiquetes_guanyadores_1_Form_10.jpg "<a href='https://www.alaquas.org/ficheros/documentos/2010/2/12248/02092010xiquetes_guanyadores_1_Form_10.jpg' target=_blank><i class='fa fa-external-link' aria-hidden='true'></i>.Les xiquetes Laura Martínez Ruíz i Neus Barberà Salas cantaran enguany el tradicional Cant de la Carxofa</a>")

"La distinció de la Festa del Cant de la Carxofa com a Festa d'Interés Turístic Provincial demostra que la cultura és un valor turístic del que pot presumir Alaquàs", Elvira García Campos, alcaldessa d'Alaquàs

Més de 1000 persones es van donar cita el dimecres 1 de setembre en la tradicional Prova de Veu de l'Àngel per a elegir els xiquets que enguany cantaran la carxofa en honor a la Mare de Déu de l'Olivar i el Crist de la Bona Mort. Les xiquetes Laura Martínez Ruíz i Neus Barberà Salas van ser les elegides per interpretar aquest cant popular i tradicional els dies 8 i 9 de setembre respectivament.

A l'acte es va fer entrega de la distinció de la Festa del Cant de la Carxofa com a Festa d'Interès Turístic Provincial. L'alcaldessa d'Alaquàs, Elvira García Campos, va destacar que "aquesta distinció mostra que la cultura és un valor turístic del que poden presumir els pobles. Aquesta hauria de ser la línia a seguir per la Conselleria de Turisme per defendre i promocionar la identitat valenciana". En l'acte també van estar presents el president de l'Associació Cultural La Carxofa d'Alaquàs, Francesc Pons Alfonso, el president de la Unió Musical d'Alaquàs, Lute Fernández i la Confraria de la Mare de Déu de l'Olivar, que van rebre la distinció de mans de la Secretària Autònomica de Turisme, Mª Victòria Palau Tàrrega.

La Prova de Veu de l'Àngel del Cant de la Carxofa es celebra a Alaquàs des de 1995 quan el procés de selecció va incorporar un caràcter més participatiu i democràtic posant en marxa una **votació popular** per donar a triar als veïns i veïnes els àngels que interpretaren el Cant de la Carxofa els dies 8 i 9 de setembre. Des d'aleshores, la Prova de Veu de l'Àngel s'ha convertit en una de les cites festives més importants i multitudinàries de les Festes Majors d'Alaquàs que **combina la tradició amb la innovació i la participació dels alaquasers i alaquaseres**.

El procés de selecció per al Cant de la Carxofa comença mesos abans quan es realitza la convocatòria a les escoles d'Alaquàs. El professorat de música dels col·legis de primària són els encarregats de promocionar i aquest esdeveniment musical incorporat ja en el currículum escolar dels alumnes d'Alaquàs. Posteriorment, els xiquets i xiquetes interessats en aprofundir en el cant, enguany un total de 36 xiquets i xiquetes, s'inscriuen a l'escola de música dirigida per Quique Parreño, on sota la supervisió de la professora Rut García Martínez, aprenen el tradicional cant i es preparen per a la preselecció tècnica que es va realitzar aquest estiu.

El jurat, composat per Quique Parreño, Fernando Taberner Muñoz, Óscar Abad Costa i Miguel Ángel Lino Sorlí, va escollir en aquesta preselecció les xiquetes Laura Santamans Cuenta, Susana Ramos Toscana i Laura Martínez Ruíz com a possibles àngels de la Mare de Déu de l'Olivar, mentre que Ariadna Sanz Martínez, Celia Andreu Aliaga i Neus Barberà Salas optaren a interpretar el tradicional cant davant del Crist de la Bona Mort.

En la Prova de l'Àngel realitzada ahir al Castell, les sis aspirants van interpretat un fragment de la Carxofa i posteriorment es va procedir a la votació popular en la que van participar més de 800 persones. La resta de xiquets i xiquetes que van participar formaran part del cor junt a la Jove Orquestra de la Unió Musical d'Alaquàs.

Després de les interpretacions, es va atorgar un obsequi a totes les persones que han format part d'aquesta prova com ara els professors de música i el jurat. Les entitats organitzadores van voler agrair la seua participació així com també la de tots els xiquets i xiquetes que han mostrat interès enguany pel Cant de la Carxofa.

La Carxofa és una composició musical del segle XVII i de tipus religiós denominada motet característica de les poblacions de l'Horta Sud. En la actualitat es conserva a Alaquàs, Silla, Aldaia i al Barri del Carme de València. El fet que a Alaquàs la lletra experimentara la variant de cantar no només al Crist, sinó també a la Mare de Déu de l'Olivar, i el caràcter participatiu i democràtic que en l'última dècada se li ha volgut incorporar, diferencia la Carxofa d'Alaquàs de la de la resta de poblacions on continua celebrant-se i es considera com una de les tradicions més genuïnes i antigues de la població així com una de les senyes d'identitat més preciades.

El Cant de la Carxofa en honor a la patrona d'Alaquàs es celebrarà el 8 de setembre a la parròquia de la Mare de Déu de l'Olivar a les 21 hores. Mentre que el cant en homenatge al Crist tindrà lloc el 9 de setembre a la plaça de la Constitució, també a les 21 hores.